8 ข้อหาส่งอัยการ เสี่ยตีนผี ชนย่าง2ศพป.โท
ใช้เวลา44วันสรุปสำนวนเห็นสั่งฟ้องหนา686แผ่น-เผยโทษหนักคุก10ปี,สั่งฟ้องเสี่ยเบนซ์ขยี้ 2 ศพ นำสำนวน 686 แผ่นส่งอัยการรวม 8 ข้อหาตั้งแต่ขับรถประมาททำให้ผู้อื่นถึงแก่ความตายไปจนถึงไม่ปฏิบัติตามคำสั่งของเจ้าหน้าที่ ขณะที่ พงศพัศ เผยใช้เวลาในการสอบสวน 44 วัน สอบปากคำผู้เกี่ยวข้อง 54 ปาก ส่วนอธิบดีอัยการภาค 1 ผู้รับสำนวนย้ำให้ความเป็นธรรมทั้งสองฝ่าย โดยตั้งกรรมการผู้เชี่ยวชาญตรวจสอบสำนวน โดยมีเวลาพิจารณาอีกกว่า 40 วัน,จากเหตุการณ์สะเทือนใจที่นายเจนภพ วีรพร อายุ 37 ปี เสี่ยเจ้าของบริษัทนำเข้ารถหรูและลูกชายของนายเจษฎา วีรพร กรรมการบริษัท เลนโซ่ คอร์ปอร์เรชั่น จำกัด (มหาชน) ทำธุรกิจด้านเคมีภัณฑ์และเครื่องใช้ไฟฟ้า ซิ่งรถเบนซ์สีดำ รุ่นซีแอลเอส ทะเบียน ษง 3333 กรุงเทพมหานคร พุ่งชนท้ายรถเก๋งฟอร์ดรุ่นเฟียสต้า ทะเบียน ฆย 6911 กรุงเทพมหานคร ที่ติดแก๊สแอลพีจีอย่างแรงจนรถคู่กรณี,เกิดระเบิดไฟลุกท่วมย่างสดนายกฤษณะ ถาวร อายุ 32 ปี คนขับและเป็นนิสิตปริญญาโท คณะพุทธศาสน์ สาขาสันติภาพของมหาวิทยาลัยจุฬาลงกรณราชวิทยาลัย (มจร.) กับ น.ส.ธันฐภัท หรือเบนซ์ ฮ้อแสงชัย อายุ 34 ปี นิสิตปริญญาโทที่เดียวกันเสียชีวิตสยอง 2 ศพ เหตุเกิดที่ถนนพหลโยธิน กม.53 หมู่ 8 ต.เชียงรากน้อย อ.บางปะอิน จ.พระนครศรีอยุธยา เมื่อวันที่ 13 มี.ค. 59,คดีนี้กลายเป็นคดีที่สังคมให้ความสนใจ เนื่อง จากพนักงานสอบสวนทำคดีล่าช้า แถมไม่มีการตรวจแอลกอฮอล์เสี่ยรถเบนซ์ผู้ก่อเหตุ และให้ผู้ต้องหากลับไปรักษาตัวที่ รพ.สมิติเวช โดยไม่แจ้งข้อกล่าว เนื่อง จากได้รับบาดเจ็บเช่นกัน กระทั่ง ผบ.ตร.มอบหมายให้ พล.ต.อ.พงศพัศ พงษ์เจริญ รอง ผบ.ตร.ลงมาคุมคดีด้วยตัวเองพร้อมสั่งเปลี่ยนพนักงานสอบสวนและสอบวินัยด้วยจนนำไปสู่การย้าย ผกก. และพนักงานสอบสวนเจ้าของคดี ปัจจุบันนายเจนภพผู้ต้องหาอยู่ระหว่างการประตัวในชั้นศาลนั้น,ต่อมาเมื่อเวลา 09.00 น. วันที่ 26 เม.ย. ที่ห้องประชุมนันทโชติ กองบังคับการตำรวจภูธรจังหวัดพระนครศรีอยุธยา พล.ต.อ.พงศพัศ พงษ์เจริญ รอง ผบ.ตร. พล.ต.ท.ชัยวัฒน์ เกตุวรชัย ผบช.ภ.1 พล.ต.ต.รณศิลป์ ภู่สาระ รอง ผบช.ภ.1 พล.ต.ต.สุทธิ พวงพิกุล ผบก.ภ.จ.พระนครศรีอยุธยา พ.ต.อ.สุรินทร์ ทับพันบุปผา พ.ต.อ.สมบัติ ชูชัยยะ รอง ผบก.ภ.จ.พระนครศรีอยุธยา ได้แถลงข่าว ต่อสื่อมวลชนถึงความคืบหน้าของคดี โดยมีญาติของผู้เสียชีวิตทั้งสองครอบครัวและทนายร่วมฟังการแถลงข่าวด้วย,พล.ต.อ.พงศพัศกล่าวว่า คดีนี้ ผบ.ตร.ได้ติดตามเร่งรัดและติดตามด้วยตัวเอง เพราะเป็นเรื่องสะเทือนขวัญประชาชน ล่าสุดพนักงานสอบสวนได้สอบปากคำบุคคลที่เกี่ยวข้องทั้งสิ้น 54 ปาก ใช้เวลาในการสอบสวน 44 วัน เอกสารสำนวนการสอบสวนรวมทั้งสิ้น 686 แผ่น มีความเห็นควรสั่งฟ้องนายเจนภพผู้ต้องหารวม 8 ข้อหาคือ 1. ขับรถโดยประมาท เป็นเหตุให้ทรัพย์สินผู้อื่นเสียหายและมีผู้อื่นถึงแก่ความตาย 2.ขับรถในขณะหย่อนความสามารถในอันที่จะขับ 3.ขับรถขณะเมาสุราหรือของมึนเมาเป็นเหตุให้ผู้อื่นถึงแก่ความตาย 4.ขับด้วยไม่คำนึงถึงความปลอดภัยหรือความเดือดร้อนของบุคคลคนอื่น 5.ขับรถด้วยความเร็วเกินกว่าที่กฎหมายกำหนด 6.ผู้ขับขี่เสพยาเสพติดให้โทษ เป็นเหตุให้ผู้อื่นถึงแก่ความตาย 7.เป็นผู้ขับขี่ฝ่าฝืนหรือไม่ปฏิบัติตามคำสั่งของพนักงานสอบสวน 8.ทราบคำสั่งของเจ้าพนักงานสั่งตามอำนาจที่มีกฎหมายให้ไว้ไม่ปฏิบัติตามคำสั่งนั้น โดยไม่มีเหตุหรือข้อแก้ตัวอันสมควร,จากนั้น พล.ต.อ.พงศพัศ พงษ์เจริญ รอง ผบ.ตร. และคณะ นำสํานวนการสอบสวนของคดีส่งมอบให้กับนายยงยุทธ เกียรติศักดิ์โสภณ อธิบดีอัยการภาค 1 ที่สำนักงานอัยการจังหวัดพระนครศรีอยุธยา พร้อมเปิดแถลงข่าวอีกครั้ง โดยมีนายยงยุทธ เกียรติศักดิ์โสภณ อธิบดีอัยการภาค 1 นายกฤษดา โรจนสุวรรณ อัยการจังหวัดพระนครศรีอยุธยา นายประยุทธ เพชรคุณ รองโฆษกสำนักงานอัยการสูงสุด พล.ต.อ.พงศพัศ พงษ์เจริญ รอง ผบ.ตร. พล.ต.ท.ชัยวัฒน์ เกตุวรชัย ผบช.ภ.1 ร่วมแถลงข่าวด้วย,นายยงยุทธ เกียรติศักดิ์โสภณ อธิบดีอัยการภาค 1 กล่าวว่า ขณะนี้เป็นขั้นตอนของการรับสำนวนจากพนักงานสอบสวน เป็นคดีอาญาสำคัญต้องควบคุมอย่างใกล้ชิด ต้องละเอียดรอบคอบ โปร่งใส ตรวจสอบได้และให้ความเป็นธรรมทั้งสองฝ่ายจึงได้ตั้งคณะกรรมการขึ้นมา 3 ฝ่ายคือรองอธิบดีภาค อัยการพิเศษฝ่ายและอัยการผู้เชี่ยวชาญ ซึ่งทั้ง 3 ฝ่าย ผ่านงานมากมีความเชี่ยวชาญตรวจสอบสำนวน ขอยืนยันการทำงานเป็นไปตามกฎหมายและความเป็นจริง,ขณะที่นายประยุทธ เพชรคุณ รองโฆษกสำนักงานอัยการสูงสุด กล่าวว่า อัยการจังหวัดพระนครศรีอยุธยา ได้ตั้งองค์ขึ้นมาทำงาน ประกอบด้วย รองอัยการ จังหวัดพระนครศรีอยุธยาและระดับอัยการจังหวัดประจำสำนักงานสูงสุดรวม 2 ท่าน คดีนี้พิจารณาโทษสูงสุดไม่เกิน 10 ปี ระยะเวลาในการส่งฟ้องมีทั้งหมด 7 ฝาก ผู้ต้องหาได้ฝากขังแล้ว 4 ฝาก ล่าสุดฝากขังเมื่อวันที่ 23 เม.ย.59 ดังนั้น ยังเหลือเวลาอีก 40 วันเศษ ยืนยันอัยการทำงานส่งฟ้องศาลได้ทันแน่นอนสังคมไม่ต้องกังวลประเด็นนี้จะให้ความเป็นธรรมทั้งสองฝ่ายอย่างเต็มที่
สั่งฟ้องเสี่ยเบนซ์ขยี้ 2 ศพ นำสำนวน 686 แผ่นส่งอัยการรวม 8 ข้อหาตั้งแต่ขับรถประมาททำให้ผู้อื่นถึงแก่ความตายไปจนถึงไม่ปฏิบัติตามคำสั่งของเจ้าหน้าที่ ขณะที่ พงศพัศ เผยใช้เวลาในการสอบสวน 44 วัน สอบปากคำผู้เกี่ยวข้อง 54 ปาก
เบนซ์ชนฟอร์ด,เสี่ยเบนซ์,2นักศึกษาปริญญาโท,เจนภพ วีรพร,สรุปสำนวนคดี,2 นิสิต มจร.,ตรวจเลือด,พงศพัศ พงษ์เจริญ,รองผบ.ตร.,ข่าว,ไทยรัฐออนไลน์,ข่าวหน้า1,ไทยรัฐฉบับพิมพ์,ไทยรัฐ,หนังสือพิมพ์ไทยรัฐ